ZAPISNIK
24. sjednice Vijeća Mjesnog odbora „Hrvatski narodni vladari”
održane 20. lipnja 2023. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Tamara Bjažić Klarin, Vanja Zubović, Jadranka Čučković i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne sve članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 23. sjednice održane 15. svibnja 2023. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 24. sjednice.

Prijedlog dnevnog reda:

DNEVNI RED:

1. Prijedlog prioriteta za Plan komunalnih aktivnosti za 2024. – donošenje
2. Prijedlog izmjena Programa građenja komunalne infrastrukture na području
Grada Zagreba u 2023., mišljenje, traži se
3. Prijedlog izmjena Programa održavanja javnih prometnih površina, građevina i
uređaja javne namjene, javne rasvjete te izvanrednog održavanja nerazvrstanih
cesta na području Grada Zagreba u 2023., mišljenje, traži se
4. Korištenje prostora Mjesnog odbora „Hrvatski narodni vladari“- donošenje zaključka
5. Zahtjev za saniranjem rupe na tračnicama ispred Račkoga 12
6. Pitanja i prijedlozi


Predsjednica je ukazala na potrebu za saniranjem oštećenih granitnih ploča na Trgu hrvatskih velikana te predložila da to uđe u dnevni red. Članice Vijeća su jednoglasno podržale novi prijedlog dnevnog reda:


[bookmark: _heading=h.gjdgxs]DNEVNI RED:

1. Prijedlog prioriteta za Plan komunalnih aktivnosti za 2024. – donošenje
2. Prijedlog izmjena Programa građenja komunalne infrastrukture na području
Grada Zagreba u 2023., mišljenje, traži se
3. Prijedlog izmjena Programa održavanja javnih prometnih površina, građevina i
uređaja javne namjene, javne rasvjete te izvanrednog održavanja nerazvrstanih
cesta na području Grada Zagreba u 2023., mišljenje, traži se
4. Korištenje prostora Mjesnog odbora „Hrvatski narodni vladari“- donošenje zaključka
5. Zahtjev za saniranjem rupe na tračnicama ispred Račkoga 12 - donošenje zaključka
6. Zahtjev za saniranjem granitnih ploča na Trgu hrvatskih velikana - donošenje zaključka
7. Pitanja i prijedlozi



Ad 1. Prijedlog prioriteta za Plan komunalnih aktivnosti za 2024.
Članice Vijeća su razmotrile potrebe asfalterskog programa i ozelenjivanja, kao i drugih prometnih i infrastrukturnih intervencija. Nakon rasprave donijele su 
[bookmark: _Hlk143770190]Prijedlozi prioriteta Vijeća Mjesnog odbora „Hrvatski narodni vladari“ za Plan komunalnih aktivnosti Gradske četvrti Donji grad za 2024.:
· Iblerov prolaz - katastarska čestica: 6079/3; posjedovni list: 2678; park - Iblerov prolaz zapušteno je mjesto koje koristi velik broj stanovnika, između ostalog i korisnici Doma Medveščak. Ovo mjesto predlažemo kao dio asfalterskog programa za s posebnom naznakom Vijeću Gradske četvrti Donji grad da bi se prolaz trebao bolje osvijetliti, a čitav potez u budućnosti bi trebalo srediti - od ozbiljnijeg osmišljavanja uređenja dijela trga koji se nalazi između zgrada, do raščišćavanja prostora oko Importane galerije, smanjenja opsega terasa kafića te usmjeravanja prema stanovnicima kvarta postavljanjem klupica, izvora pitke vode, stolova za stolni tenis ili neke druge aktivnosti na otvorenom, žardinijera sa cvijećem i drvećem i slično. U Planu komunalnih aktivnosti predlažemo saniranje dijela asfalta koji povezuje Draškovićevu i natkriveni prolaz, a koji ljudi najviše koriste.

· Postavljanje dodatnog broja klupa na ZET-ovu tramvajsku stanicu
Draškovićeva 5-9, katastarska čestica: 7519/2; posjedovni list: 7458; nerazvrstana cesta - na prijedlog građana tražimo postavljanje dodatnog broja metalnih klupa na stanicu u Draškovićevoj

· Trg hrvatskih velikana – prometna signalizacija - katastarska čestica: 6060; posjedovni list: 7483; nerazvrstana cesta, trg - Trg hrvatskih velikana nekada je bio pješačka zona, a jedini promet koji se po njemu odvijao bio je onaj tramvajski. Unazad 10ak godina ovim trgom prometuju automobili iz nekoliko smjerova, no nije jasno obilježeno koji je dio namijenjen njima, a koji pješacima. Stvar dodatno komplicira činjenica da je u blizini Osnovna škola Dr. Ivan Merz, zbog čega bi čitavo to područje trebalo biti zona smirenog prometa. Osim toga, neprestana vožnja po čitavom trgu rezultira učestalim oštećivanjima granitnih ploča koje su tamo postavljene s idejom da je trg pješačka zona. predlažemo jasnu signalizaciju i obilježavanje dijelova koji su prometni kako bi se na Trgu hrvatskih velikana svi - i vozači i pješaci - kretali sigurno

· Postavljanje stupića duž Đorđićeve ulice, katastarska čestica: 6054; posjedovni list: 6868; nerazvrstana cesta - Ograda od stupića štitila je promet u donjem dijelu Đorđićeve ulice, a u posljednje vrijeme je oštećena. Tražimo vraćanje 4 stupića tamo gdje oni nedostaju.


· Osvježavanje kazeta - Trava u kazetama na čitavom području Mjesnog odbora „Hrvatski narodni vladari“ i šire je uvenula i neodržavana, stoga stavljanjem ove stavke u Plan komunalnih aktivnosti želimo skrenuti pažnju na to da se i taj dio prostora treba sustavno održavati.

· Mjesta neovlaštenog parkiranja automobila, Ulica Račkoga i Ulica kneza Mutimira - Predlažemo da se na mjestima neovlaštenog parkiranja automobila na uglovima ulica postave žardinijere s drvećem i zeleni otoci kako bi se doskočilo toj lošoj praksi.


· Regulacija mjesta taksi stajališta u Martićevoj ulici - Od 12 mjesta rezerviranih za taksije na početku Martićeve ulice koristi se njih pola i manje. Uz evidenciju o korištenju predlažemo otvaranje tih parkirnih mjesta za stanovnike kvarta.


Plan će biti dostavljen Vijeću Gradske četvrti Donji grad na daljnje postupanje.



Ad 2. Prijedlog izmjena Programa građenja komunalne infrastrukture na području Grada Zagreba u 2023., mišljenje, traži se

Članice Vijeća su detaljno pregledale dostavljene materijale te nakon zajedničkog čitanja i rasprave donijele




Z A K L J U Č A K

                  o prijedlogu izmjena Programa građenja komunalne infrastrukturę na području Grada Zagreba u 2023.

1. Vijeće Mjesnog odbora „Hrvatski narodni vladari“ daje pozitivno mišljenje o prijedlogu izmjena Programa građenja komunalne infrastrukture na području Grada Zagreba u 2023.

2. Ovaj se zaključak dostavlja Vijeću Gradske četvrti Donji grad.
Ad 3. Prijedlog izmjena Programa održavanja javnih prometnih površina, građevina i
uređaja javne namjene, javne rasvjete te izvanrednog održavanja nerazvrstanih
 cesta na području Grada Zagreba u 2023.

Članice Vijeća su detaljno pregledale dostavljene materijale te nakon zajedničkog čitanja i rasprave donijele

Z A K L J U Č A K
o prijedlogu izmjena Programa održavanja javnih prometnih površina,
građevina i uređaja javne namjene, javne rasvjete te izvanrednog održavanja 
nerazvrstanih cesta na području Grada Zagreba u 2023.


1. Vijeće Mjesnog odbora „Hrvatski narodni vladari“ daje pozitivno mišljenje o prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

2. Ovaj se zaključak dostavlja Vijeću Gradske četvrti Donji grad.


Ad 4. Korištenje prostora Mjesnog odbora „Hrvatski narodni vladari“- donošenje zaključka
Na sjednicu je pristigao zahtjev za korištenje prostora korisnika Domovinski pokret.

Sve prisutne članice Vijeća glasale su suzdržano te predmet upućuju na daljnje postupanje Stručnoj službi Gradskog ureda za mjesnu samoupravu, civilnu zaštitu i sigurnost, Područni odsjek Donji grad (Centar).

Članice Vijeća žele naglasiti da su u nekoliko navrata svjedočile neprikladnom i nepristojnom ophođenju i komunikaciji od strane predstavnika Domovinskog pokreta. Takva vrsta ponašanja te neprijateljski i nepristojni pozivi na privatne brojeve telefona u radno vrijeme neprimjereni su i neprihvatljivi, kao i prijetnje medijima ako se na zahtjeve Domovinskog pokreta ne odgovori pozitivno. Uslijed svega navedenog, članice Vijeća su se u kontekstu obavljanja svojih vijećničkih dužnosti osjećale nelagodno i ugroženo.

Nadalje, članice Vijeća s liste Zagreb je naš!/Možemo! odlučile su da u ovom periodu neće tražiti produženje korištenje prostora s obzirom na nadolazeće spajanje s Mjesnim odborom „Knez Mislav“ u prostoru te ustupaju svoj termin nekom od korisnika Mjesnog odbora „Knez Mislav“.

Ad 5. Zahtjev za saniranjem rupe na tračnicama ispred Račkoga 12 - donošenje zaključka
Na upit građana Vijeće Mjesnog „Hrvatski narodni vladari“ donosi

 ZAKLJUČAK
o hitnoj sanaciji rupe na tračnicama ispred Račkoga 12
1. Vijeće Mjesnog odbora „Hrvatski narodni vladari“ moli da se poduzmu adekvatne mjere te da se hitno saniraju rupe na tračnicama na Adresi Račkoga 12 

2. Ovaj se zaključak dostavlja Vijeću Gradske četvrti Donji grad.



Ad 6. Zahtjev za saniranjem granitnih ploča na Trgu hrvatskih velikana - donošenje zaključka
Izvidom stanja na terenu Vijeće Mjesnog odbora je donijelo sljedeći zaključak popraćen foto materijalom
ZAKLJUČAK
o hitnoj sanaciji granitnih ploča na Trgu hrvatskih velikana	

1. Vijeće Mjesnog odbora „Hrvatski narodni vladari“ moli da se poduzmu odgovarajuće akcije  te da se hitno saniraju granitne ploče na Trgu hrvatskih velikana.

2. Ovaj se zaključak dostavlja Vijeću Gradske četvrti Donji grad.


Ad. 7. Pitanja i prijedlozi
Članica Vijeća Tamara Bjažić izrazila je potrebu da se od Vijeća Gradske četvrti traži plan što će se napraviti s ozelenjivanjem Trga žrtava fašizma i izradom elaborata za vraćanje zelenila u originalno stanje, što je jedan od strateški najvažnijih programa Vijeća Mjesnog odbora za ovu godinu.
Članice Vijeća su dogovorile da u srpnju s obzirom na godišnje odmore i nemogućnost kvoruma neće održati sjednicu.
Sjednica je završila u 18.15 sati.
Zapisnik vodila Anja Pletikosa.


KLASA: 024-08/23-002/1240
URBROJ: 251-13-11-1/005-23-02                                                                                             
Zagreb,  5. srpnja 2023.




Predsjednica Vijeća Mjesnog odbora
„Hrvatski narodni vladari“

